b"\n_START_ARTICLE_\nFelipe Alfau Mendoza\n_START_SECTION_\nBiografia\n_START_PARAGRAPH_\nNascut a Santo Domingo, era fill del trinitari dominic\xc3\xa0 Felipe Alfau y Bustamante i de Rosa Josefa Mendoza Pineda. Oficial al comandament de la 1a. brigada de ca\xc3\xa7adors de Melilla, va ser promocionat al rang de general de divisi\xc3\xb3 en 1910._NEWLINE_Despr\xc3\xa9s del Tractat de Fes de 1912, i l'entrada a Tetuan de les tropes al seu comandament el 19 de febrer de 1913, es va convertir en el primer alt comissari del recentment creat Protectorat espanyol al Marroc el 5 d'abril de 1913. Va cessar en el c\xc3\xa0rrec el 15 d'agost de 1913, quan li va succeir el general Jos\xc3\xa9 Marina Vega. Posteriorment va exercir de capit\xc3\xa0 general de Catalunya des de 1915. Alfau \xe2\x80\x94que d'acord amb Francisco J. Romero Salvad\xc3\xb3 no es va prendre amb serietat les Juntes de Defensa\xe2\x80\x94 va ser destitu\xc3\xaft el 27 de maig de 1917 en el context de la crisi militar de 1917, sent reempla\xc3\xa7at de nou pel general Marina._NEWLINE_Va morir a Casablanca a 1937."